pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทยและมาเลเซียให้ความสำคัญสูงสุดกับการแก้ปัญหาจังหวัดชายแดนใต้โดยสันติวิธี
วันเสาร์ที่ 2 พฤศจิกายน 2562
ไทยและมาเลเซียให้ความสําคัญสูงสุดกับการแก้ปัญหาจังหวัดชายแดนใต้โดยสันติวิธี
ไทยและมาเลเซียให้ความสําคัญสูงสุดกับการแก้ปัญหาจังหวัดชายแดนใต้โดยสันติวิธี
วันนี้ (2 พฤศจิกายน 2562) เวลา 16.20 น. ณ ห้องแซฟไฟร์ 108 อาคารอิมแพค ฟอรั่ม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือทวิภาคีกับตุน ดร. มหาธีร์ บิน โมฮัมหมัด นายกรัฐมนตรีมาเลเซีย ในช่วงการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง ภายหลังเสร็จสิ้น ศาตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
นายกรัฐมนตรียินดีกับความสัมพันธ์ทวิภาคีที่ใกล้ชิดในทุกมิติ และจากการเยือนไทยอย่างเป็นทางการของนายกรัฐมนตรีมาเลเซีย มีผลการหารือที่นําไปสู่ความร่วมมือที่เกิดผลเป็นรูปธรรมหลายประการ พร้อมขอบคุณมาเลเซียที่สนับสนุนการเป็นประธานอาเซียนของไทย
นายกรัฐมนตรีมาเลเซียกล่าวยินดีกับความสําเร็จการเป็นประธานอาเซียนของไทย ทั้งนี้ ไทยและมาเลเซียในฐานะสมาชิกอาเซียนต่างมีพัฒนาการความสัมพันธ์ที่เข้มแข็ง และร่วมสนับสนุนการพัฒนาที่ยั่งยืน โดยอาเซียนเป็นการรวมกลุ่มระดับภูมิภาคที่มีพัฒนาการและการเติบโตไปด้วยกัน
โอกาสนี้ นายกรัฐมนตรีกล่าวขอบคุณรัฐบาลมาเลเซียที่ได้เชิญหัวหน้าคณะพูดคุยเพื่อสันติสุขในจังหวัดชายแดนใต้ไปพบปะหารือ และสนับสนุนความพยายามของไทยในการแก้ปัญหาจังหวัดชายแดนใต้โดยสันติวิธี ซึ่งนายกรัฐมนตรีมาเลเซียได้กล่าวย้ําถึงการสนับสนุนการแก้ปัญหาของไทยและเห็นพ้องว่าแบ่งแยกดินแดนจะต้องไม่เกิดขึ้นหรือแบ่งแยกได้
ทั้งสองฝ่ายเห็นพ้องเร่งเสริมสร้างความเชื่อมโยงโครงสร้างพื้นฐานชายแดน พร้อมผลักดันการลงนามบันทึกความเข้าใจว่าด้วยการขนส่งสินค้าทางถนนข้าม พรมแดนได้ในเร็ววัน ซึ่งจะอํานวยความสะดวกในการขนส่งสินค้าอย่างไร้รอยต่อระหว่าง กรุงเทพฯ ถึงท่าเรือปีนัง ยะโฮร์บารู และต่อไปยังสิงคโปร์ รวมทั้ง ถนนเชื่อมด่านฯที่จะเร่งดําเนินการเพื่อก่อสร้างถนนได้ในโอกาสอันใกล้ หากทั้งสองฝ่ายเร่งหาข้อสรุปโดยนายกรัฐมนตรีหวังว่า มาเลเซียจะสนับสนุนการนําเข้าสินค้าจากไทยเพิ่มเติม ซึ่งจะช่วยเพิ่มรายได้ให้แก่ประชาชนในภาคใต้ของไทย และเป็นปัจจัยสนับสนุนการแก้ปัญหาจังหวัดชายแดนใต้ของไทยในมิติด้านเศรษฐกิจอีกด้วย นอกจากนี้ ทั้งสองฝ่ายยังเห็นพ้องในการร่วมมือแก้ปัญหาการลักลอบขนสินค้าผิดกฎหมายตามแนวชายแดน และปัญหาการจัดเก็บภาษี เพื่อให้เกิดประโยชน์ร่วมกันของทั้งสองประเทศ
**************
รัฐบาลไทย-ข่าวทำเนียบรัฐบาล-วธ.เปิดห้องสมุดศูนย์มานุษยวิทยาสิรินธร (องค์การมหาชน) ที่ปรับปรุงใหม่ และงานแถลงข่าวเปิดตัวแหล่งเรียนรู้และแอพพลิเคชั่น สมาร์ท แซค
วันจันทร์ที่ 2 เมษายน 2561
วธ.เปิดห้องสมุดศูนย์มานุษยวิทยาสิรินธร (องค์การมหาชน) ที่ปรับปรุงใหม่ และงานแถลงข่าวเปิดตัวแหล่งเรียนรู้และแอพพลิเคชั่น สมาร์ท แซค
วธ.เปิดห้องสมุดศูนย์มานุษยวิทยาสิรินธร (องค์การมหาชน)ที่ปรับปรุงใหม่ และงานแถลงข่าวเปิดตัวแหล่งเรียนรู้และแอพพลิเคชั่น สมาร์ท แซค
วันที่ 2 เมษายน 2561 เวลา 09.30 น.นายวีระ โรจน์พจรัตน์ รัฐมนตรีว่าการกระทรวงวัฒนธรรม เป็นประธานในพิธีเปิดห้องสมุดศูนย์มานุษยวิทยาสิรินธร (องค์การมหาชน) ที่ปรับปรุงใหม่ และงานแถลงข่าวเปิดตัวแหล่งเรียนรู้และแอพพลิเคชั่น สมาร์ท แซค เพื่อส่งเสริมการเรียนรู้ทางมานุษยวิทยา เฉลิมพระเกียรติสมเด็จพระเทพรัตนราชสุดาฯ สยามบรมราชกุมารี เนื่องในวันคล้ายวันพระราชสมภพ 2 เมษายน 2561 พร้อมมอบโล่รางวัลตอบปัญหาอาเซียนในมิติวัฒนธรรมแก่นักเรียนระดับม.ต้นและม.ปลาย 6 รางวัล โดยมีนางฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายพีรพน พิสณุพงศ์ ผู้อํานวยการศูนย์มานุษยวิทยาสิรินธร (องค์การมหาชน) และผู้บริหารกระทรวงวัฒนธรรม เข้าร่วม ณ ห้องประชุมชั้น 4 ศูนย์มานุษยวิทยาสิรินธร (องค์การมหาชน) กรุงเทพฯ
รัฐบาลไทย-ข่าวทำเนียบรัฐบาล-ก.อุตฯ แจงปัญหากลิ่นรบกวนจากโรงงานฝั่งกลบขยะ จ.สระแก้ว ได้สิ้นสุดลงแล้ว ขณะที่ผู้ประกอบการฯ หยุดการรับกากขยะทั้งหมดจนกว่าจะแก้ไขแล้วเสร็จ
วันจันทร์ที่ 5 มิถุนายน 2560
ก.อุตฯ แจงปัญหากลิ่นรบกวนจากโรงงานฝั่งกลบขยะ จ.สระแก้ว ได้สิ้นสุดลงแล้ว ขณะที่ผู้ประกอบการฯ หยุดการรับกากขยะทั้งหมดจนกว่าจะแก้ไขแล้วเสร็จ
กระทรวงอุตสาหกรรม แจงปัญหากลิ่นรบกวนจากโรงงานฝั่งกลบขยะ จ.สระแก้ว ได้สิ้นสุดลงแล้ว ขณะที่ผู้ประกอบการฯ หยุดการรับกากขยะทั้งหมดจนกว่าจะแก้ไขแล้วเสร็จ
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรม
วันศุกร์ที่ 6 ธันวาคม 2562
ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรม
ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรม
วันนี้ (6 ธันวาคม 2562) นายกอบชัย สังสิทธิสวัสดิปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม เพื่อหารือและมอบนโยบายการดําเนินงานภายในกระทรวงอุตสาหกรรม เพื่อให้การดําเนินงานเป็นไปด้วยความถูกต้องและรวดเร็ว โดยมีนายภานุวัตน์ ตริยางกูรศรี นางวรวรรณ ชิตอรุณ รองปลัดกระทรวงอุตสาหกรรม นายณัฐพล ณัฏฐสมบูรณ์ หัวหน้าผู้ตรวจราชการกระทรวงอุตสาหกรรม พร้อมด้วยผู้บริหารระดับสูงกระทรวงอุตสาหกรรม และเจ้าหน้าที่ที่เกี่ยวข้อง เข้าร่วมประชุมด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รมต.นร.กอบศักดิ์ฯ เป็นประธานการประชุมชี้แจงการนำเข้าข้อมูลของโครงการห้องสมุดอิเล็กทรอนิกส์แห่งชาติ
วันพุธที่ 14 พฤศจิกายน 2561
รมต.นร.กอบศักดิ์ฯ เป็นประธานการประชุมชี้แจงการนําเข้าข้อมูลของโครงการห้องสมุดอิเล็กทรอนิกส์แห่งชาติ
รมต.นร.กอบศักดิ์ฯ เป็นประธานการประชุมการนําเข้าข้อมูลของโครงการห้องสมุดอิเล็กทรอนิกส์แห่งชาติ เพื่อมอบเป็นของขวัญให้กับประชาชนในวันเด็ก ปี 2562
วันนี้ (14 พฤศจิกายน 2561) เวลา 08.00 น. ณ ห้องประชุม 301 ตึกบัญชาการ 1 ทําเนียบรัฐบาล นายกอบศักดิ์ ภูตระกูล รัฐมนตรีประจําสํานักนายกรัฐมนตรี เป็นประธานการประชุมชี้แจงการนําเข้าข้อมูลของโครงการห้องสมุดอิเล็กทรอนิกส์แห่งชาติ ภายหลังการประชุม รัฐมนตรีประจําสํานักนายกรัฐมนตรีพร้อมด้วยปลัดกระทรวงศึกษาธิการ และผู้เกี่ยวข้อง แถลงข่าวการประชุมชี้แจงการนําเข้าข้อมูลของโครงการห้องสมุดอิเล็กทรอนิกส์แห่งชาติ (National e-Library) สรุปสาระสําคัญ ดังนี้
จากข้อสั่งการของนายกรัฐมนตรี เมื่อวันที่ 31 กรกฎาคม 2561 เรื่องการจัดทําสื่ออิเล็กทรอนิกส์ อันได้แก่ หนังสืออิเล็กทรอนิกส์ (e-books) วีดีทัศน์ ไฟล์ภาพ ไฟล์เสียง เป็นต้น เพื่อให้มีความทันสมัยและเป็นการเผยแพร่ประชาสัมพันธ์ข้อมูล เอกสารความรู้ และหนังสือแบบเรียนของกระทรวงศึกษาธิการและหน่วยงานต่าง ๆ ให้ได้ใช้ประโยชน์ ซึ่งมีเป้าหมายเปิดตัวโครงการ National e-Library ในงานวันเด็กแห่งชาติ ประจําปี พ.ศ. 2562 เพื่อเป็นของขวัญสําหรับเด็กและประชาชน ประกอบด้วย 2 ระบบ คือ ระบบ e-Library ประเภทสื่อการเรียนรู้ทั่วไป และระบบ e-library ด้านข้อมูลความรู้สําหรับเยาวชนและประชาชนทั่วไป
รัฐมนตรีประจําสํานักนายกรัฐมนตรี แจ้งว่า ในการประชุมคณะกรรมการขับเคลื่อนและเร่งรัดการดําเนินงานตามนโยบายรัฐบาล (กขร.) เมื่อวันที่ 26 กันยายน 2561 มีมติให้ทุกกระทรวงตลอดจนหน่วยงานที่เกี่ยวข้องทุกระดับ จัดทํา ไฟล์ข้อมูลเพื่อการอัพโหลดเข้าสู่ระบบที่พัฒนาขึ้นภายใต้โครงการ National e-Library ในการนี้ สํานักนายกรัฐมนตรีร่วมกับกระทรวงศึกษาธิการ หอสมุดแห่งชาติ และสํานักงานพัฒนารัฐบาลดิจิทัล (DGA) ได้ประชุมหารือร่วมกัน เพื่อพัฒนาโปรแกรมรองรับไฟล์ข้อมูลดิจิทัลที่ได้รับจากส่วนราชการและหน่วยงานต่าง ๆ ทั่วประเทศ ซึ่งได้รับการสนับสนุนจากศูนย์สร้างสรรค์งานออกแบบ (TCDC) และบริษัทผู้เชี่ยวชาญชั้นนํา เข้ามาร่วมพัฒนาแอปพลิเคชั่น นักเรียนและประชาชนทั่วประเทศ ณ ปัจจุบัน เรามีไฟล์ที่พร้อมทําการอัพโหลด ทั้งที่เป็นข้อมูลประกอบการเรียนรู้ ไฟล์เอกสาร เสียง ภาพถ่าย เอกสารหนังสือโบราณ แบบเรียนทั้งเก่และใหม่ นิยาย การ์ตูนสําหรับเด็ก สื่อเสียงและวีดีทัศน์ รวมทั้งสิ้น 46,666 ไฟล์ พร้อมมอบเป็นของขวัญให้กับประชาชนในวันเด็ก ปี 2562
ทั้งนี้ เป้าประสงค์สําคัญ คือ เพื่อลดความเหลื่อมล้ําทางด้านการศึกษา สอดคล้องกับ นโยบาย Thailand 4.0 ของรัฐบาล และเป็นหนึ่งในแนวทางปฏิรูปการศึกษาของรัฐบาล ลดช่องว่าง ขยายโอกาสในการเข้าถึงข้อมูล แก่ประชาชน เยาวชน ทุกระดับ ทุกพื้นที่ ทั้งยังเป็นการสนับสนุน การเรียนรู้ตลอดชีวิต และจะเป็นประโยชน์ให้กับ ครู อาจารย์ กว่า 400,000 ราย ที่จะมีแหล่งข้อมูลในการสืบค้นเพื่อนํามาพัฒนาสื่อการเรียนการสอนและยกระดับมาตรฐานการศึกษาต่อไป
.............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ยธ. รับเรื่องจากทนายสงกานต์ฯ กรณีเรียกร้อง ให้พิจารณาพักการลงโทษ ตา ยาย บุกรุกป่าสงวนฯ ในจังหวัดกาฬสินธุ์
วันจันทร์ที่ 8 พฤษภาคม 2560
ยธ. รับเรื่องจากทนายสงกานต์ฯ กรณีเรียกร้อง ให้พิจารณาพักการลงโทษ ตา ยาย บุกรุกป่าสงวนฯ ในจังหวัดกาฬสินธุ์
ขอให้กระทรวงยุติธรรมพิจารณาพักการลงโทษ และให้เสนอขอพระราชทานอภัยโทษ ให้แก่นายอุดม และนางแดง ศิริสอน กรณีถูกศาลฎีกาพิพากษาถึงที่สุดจําคุก ๕ ปี
ในคดีร่วมกันบุกรุก แผ้วถาง ก่อสร้าง และลักลอบตัดไม้ จํานวน ๗๒ ไร่
เมื่อวันจันทร์ที่ ๘ พฤษภาคม ๒๕๖๐ เวลา ๑๐.๓๐ น.
ณ บริเวณด้านหน้าศูนย์บริการร่วมฯ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสงกานต์ อัจฉริยะทรัพย์ ประธานเครือข่ายต่อต้านการบ่อนทําลายชาติ ศาสนา พระมหากษัตริย์
เข้ายื่นหนังสือต่อนายอินทราวุธ สมมาตร หัวหน้าศูนย์บริการร่วมกระทรวงยุติธรรม
เพื่อขอให้กระทรวงยุติธรรมพิจารณาพักการลงโทษ และให้เสนอขอพระราชทานอภัยโทษ
ให้แก่นายอุดม และนางแดง ศิริสอน กรณีถูกศาลฎีกาพิพากษาถึงที่สุดจําคุก ๕ ปี
ในคดีร่วมกันบุกรุก แผ้วถาง ก่อสร้าง และลักลอบตัดไม้ จํานวน ๗๒ ไร่
ในเขตป่าสงวนแห่งชาติดงระแนง จังหวัดกาฬสินธุ์
ทั้งนี้กระทรวงยุติธรรม พร้อมจะประสานไปยังหน่วยงานในสังกัด
ให้พิจารณาตามระเบียบกฎหมายที่เกี่ยวข้องต่อไป
รัฐบาลไทย-ข่าวทำเนียบรัฐบาล-นายกฯ ชื่นชม "กกต.-หน่วยงานระดับจังหวัด "จัดการเลือกตั้งซ่อมลำปางได้เรียบร้อยดี
วันอาทิตย์ที่ 21 มิถุนายน 2563
นายกฯ ชื่นชม "กกต.-หน่วยงานระดับจังหวัด "จัดการเลือกตั้งซ่อมลําปางได้เรียบร้อยดี
นายกฯ ชื่นชม "กกต.-หน่วยงานระดับจังหวัด" จัดการเลือกตั้งซ่อมลําปางได้เรียบร้อยดี ยินดีกับว่าที่ส.ส.ใหม่พลังประชารัฐ ลั่นรัฐบาลพร้อมทํางานร่วมกับส.ส.และพรรคการเมืองทุกพรรคเพื่อพี่น้องประชาชน
นายกรัฐมนตรีขอบคุณหน่วยงานที่เกี่ยวข้องทั้งกกต.และหน่วยงานระดับจังหวัดสามารถจัดการเลือกตั้งซ่อมลําปางเป็นไปด้วยความเรียบร้อยขอบคุณประชาชนที่ให้ความสนใจออกไปใช้สิทธิของตนเอง
ศาสตราจารย์นฤมลภิญโญสินวัฒน์โฆษกประจําสํานักนายกรัฐมนตรีเปิดเผยถึงการเลือกตั้งส.ส.จังหวัดลําปางเขตเลือกตั้งที่4แทนตําแหน่งที่ว่างเมื่อวันที่20มิถุนายน2563ว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ขอบคุณเจ้าหน้าที่ทุกภาคส่วนที่มีส่วนร่วมกับการจัดการเลือกตั้งซ่อมส.ส.ครั้งนี้ไม่ว่าจะเป็นในส่วนของคณะกรรมการการเลือกตั้ง(กกต.)ทั้งส่วนกลางและระดับจังหวัดเจ้าหน้าที่ในระดับพื้นที่ทุกฝ่ายและยินดีกับว่าที่ส.ส.ใหม่คือนายวัฒนาสิทธิวังผู้สมัครจากพรรคพลังประชารัฐและยินดีกับพรรคพลังประชารัฐด้วย
พลเอกประยุทธ์ยังขอบคุณพี่น้องประชาชนชาวจังหวัดลําปางทุกคนที่ออกมาใช้สิทธิเลือกตั้งครั้งนี้ทราบว่ามีจํานวนผู้ออกมาใช้สิทธิเลือกตั้งจํานวนมากส่วนการเลือกตั้งก็เป็นไปด้วยความสงบเรียบร้อยเป็นที่น่ายินดีสําหรับพี่น้องประชาชนชาวจังหวัดลําปางในส่วนของรัฐบาลก็มีหน้าที่ในการจัดการเลือกตั้งซ่อมหากพื้นที่ไหนมีตําแหน่งส.ส.ว่างลงที่สําคัญต้องดําเนินการไปด้วยความเรียบร้อยทุกพื้นที่
นายกรัฐมนตรีย้ําว่า"หน้าที่ของรัฐบาลต้องดําเนินการให้เป็นไปตามกฎกติกาของการเลือกตั้ง
เราต้องเป็นกลางในการจัดการการเลือกตั้งที่ผ่านมาผมว่าหน่วยงานที่เกี่ยวข้องสามารถจัดการได้ดีโดยเฉพาะการอํานวยความสะดวกให้พี่น้องประชาชนได้มาใช้สิทธิโดยคํานึงถึงมาตรการทางสาธาณสุขด้วยพื่อเลือกผู้แทนของพวกเขาหรือเลือกส.ส.ที่จะต้องเข้ามาทําหน้าที่ในรัฐสภาฯเพื่อพี่น้องประชาชนเอง"
ศาสตราจารย์นฤมลกล่าวว่าในส่วนของรัฐบาลพลเอกประยุทธ์ย้ําเสมอว่าพร้อมทํางานร่วมกับส.ส.และพรรคการเมืองทุกพรรคเพื่อให้บ้านเมืองเดินหน้าไปได้ด้วยดีโดยเฉพาะการช่วยแก้ปัญหาด้านเศรษฐกิจให้กับพี่น้องประชาชนทั้งประเทศที่ได้รับความเดือดร้อนจากการแพร่ระบาดของเชื้อไวรัสโควิด-19ซึ่งขณะนี้การแพร่ระบาดในประเทศไทยแม้จะเบาบางลงไปแล้วแต่ทุกภาคส่วนรวมทั้งประชาชนยังต้องเฝ้าระวังไม่ให้การ์ดตกไม่ให้เกิดการแพร่ระบาดของเชื้อไวรัสโควิด-19กลับมาอีกดังนั้นรัฐบาลจึงอยากให้ทุกพรรคการเมืองเข้ามาช่วยเหลือประชาชนโดยเฉพาะส.ส.ในพื้นที่
"รัฐบาลยินดีรับข้อเสนอหรือข้อแนะนําจากทุกพรรคการเมืองเพื่อช่วยพี่น้องประชาชนที่ได้รับความเดือดร้อนนับจากนี้ไปจะเป็นช่วงเยียวยาผู้ที่ได้
รับผลกระทบซึ่งจะมีการจัดสรรงบประมาณและอาชีพที่จะเข้าไปช่วยพี่น้องประชาชนที่ได้รับความเดือดร้อนเมื่อทุกฝ่ายร่วมกันก็จะเป็นสิ่งที่ดียิ่งเพื่อประชาชนและเศรษฐกิจของประเทศ"
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พลเอก อุดมเดช สีตบุตร รัฐมนตรีช่วยว่าการกระทรวงกลาโหม ในฐานะหัวหน้าคณะผู้แทนพิเศษ ของรัฐบาล แก้ไขปัญหาจังหวัดชายแดนภาคใต้ เป็นประธาน ประชุมผู้แทนพิเศษ ครั้งที่ 2
วันพฤหัสบดีที่ 16 มีนาคม 2560
พลเอก อุดมเดช สีตบุตร รัฐมนตรีช่วยว่าการกระทรวงกลาโหม ในฐานะหัวหน้าคณะผู้แทนพิเศษ ของรัฐบาล แก้ไขปัญหาจังหวัดชายแดนภาคใต้ เป็นประธาน ประชุมผู้แทนพิเศษ ครั้งที่ 2
พลเอก อุดมเดช สีตบุตร รัฐมนตรีช่วยว่าการกระทรวงกลาโหม ในฐานะหัวหน้าคณะผู้แทนพิเศษ ของรัฐบาล แก้ไขปัญหาจังหวัดชายแดนภาคใต้ เป็นประธาน ประชุมผู้แทนพิเศษ ครั้งที่ 2
พลเอก อุดมเดช สีตบุตร รัฐมนตรีช่วยว่าการกระทรวงกลาโหม ในฐานะหัวหน้าคณะผู้แทนพิเศษ ของรัฐบาล แก้ไขปัญหาจังหวัดชายแดนภาคใต้ เป็นประธาน ประชุมผู้แทนพิเศษ ครั้งที่ 2 ที่กระทรวงกลาโหม เพื่อติดตามความคืบหน้าการ ดําเนินงานที่ผ่านมา และนําเสนอประเด็นที่จะขับเคลื่อนการแก้ไขปัญหาให้ประสบความสําเร็จ
ทั้งนี้หลังการประชุม นายภาณุ อุทัยรัตน์ เลขาฯ คณะผู้แทนพิเศษของรัฐบาล แถลงผลการประชุมว่า ที่ประชุมเห็นชอบการตั้งศูนย์ส่งเสริมการลงทุนในจังหวัดใช้แดนภาคใต้ภายใต้การดูแลของศูนย์อํานวยการบริหารจังหวัดชายแดนภาคใต้ ส่วน แผนงานใน 19 โครงการของปี 2560 ชื่อว่าอยู่ในโครงการปกติของส่วนราชการ งบประมาณ 1,700 ล้านบาท พร้อมเตรียมพิจารณาเพิ่มในอีก 7 โครงการ ที่ต้องใช้งบ 774 ล้านบาท ซึ่งต้องเสนอ คณะกรรมการขับเคลื่อน การแก้ไขปัญหาจังหวัดชายแดนภาคใต้หรือ คปต. ส่วนหน้า และ คณะรัฐมนตรีต่อไปเนื่องจากเป็นการขอใช้งบประมาณส่วนกลาง
สําหรับการปรับปรุงแก้ไขกฎหมายความมั่นคง ให้สอดรับกับโครงการพาคนกลับบ้าน พลเอกอุดมชัย ธรรมสาโรรัชต์ หนึ่งในคณะผู้แทนพิเศษของรัฐบาล บอกว่า เรื่องนี้เป็นความรับผิดชอบของพลเอกสกล ชื่นตระกูลซึ่งได้มีการพูดคุย ศึกษาและเตรียมแก้ไข กฎหมายให้สอดคล้องกับสถานการณ์ แต่ก็ยัง ต้องมีเครื่องมือสําหรับดําเนินการทํากับคนที่ยังไม่ออกจากความขัดแย้งซึ่งต้องทําความเข้าใจกับประชาชนในส่วนนี้เนื่องจากการแก้ไขกฎหมายมีทั้งบวกและลบ ส่วนการกําหนดพื้นที่ปลอดภัยหรือเซฟตี้โซนตนเองไม่ขอลงในรายละเอียด เพราะเป็นความรับผิดชอบของพลเอกอักษรา เกิดผล หน้าคณะพูดคุยเพื่อสันติสุข ซึ่งขณะนี้ การพูดคุยยังไม่แล้วเสร็จ ซึ่งส่วนตัวอยากให้ทุกอําเภอเป็นพื้นที่ปลอดภัย แต่ก็ต้องให้เวลา ทําความเข้าใจกลุ่มผู้เห็นต่างในแต่ละระดับ
ขณะที่พลตํารวจโท ไพฑูรย์ ชูชัยยะ ผู้แทนพิเศษของรัฐบาล เปิดเผยถึงกระบวนการสอบสวนคดีความมั่นคงในพื้นที่ จังหวัดชายแดนภาคใต้ ซึ่งต้องใช้ พนักงานสอบสวนที่มีความรู้ความสามารถ ระดับรองสารวัตรขึ้นไป ถือเป็น จํานวนที่น้อยมากยอมรับว่ามีความขาดแคนจึงต้องขอความช่วยเหลือจาก ท้องที่อื่น โดยขณะนี้มีจํานวนเพียง 138 นาย เพิ่งจะจบภารกิจในวันที่ 28 มีนาคมนี้ ไปจากกระทบต่อกระบวนการทําคดีจึงได้แจ้งเรื่องไปยังสํานักงานตํารวจแห่งชาติให้เร่งพิจารณา โดยล่าสุดมีเพียง 30 นายที่สมัครใจอยู่ต่อซึ่งต้องมีการเปิดตําแหน่งในพื้นที่เพิ่ม
รัฐบาลไทย-ข่าวทำเนียบรัฐบาล-กระทรวงมหาดไทยแจ้งแนวปฏิบัติการส่งตัวคนไทยที่ครบระยะเวลาการกักกันไว้เพื่อสังเกตอาการกลับจังหวัดภูมิลำเนา
วันเสาร์ที่ 2 พฤษภาคม 2563
กระทรวงมหาดไทยแจ้งแนวปฏิบัติการส่งตัวคนไทยที่ครบระยะเวลาการกักกันไว้เพื่อสังเกตอาการกลับจังหวัดภูมิลําเนา
กระทรวงมหาดไทยแจ้งแนวปฏิบัติการส่งตัวคนไทยที่ครบระยะเวลาการกักกันไว้เพื่อสังเกตอาการกลับจังหวัดภูมิลําเนา
วันนี้ (2 พ.ค. 63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ตามที่กระทรวงมหาดไทยได้แจ้งแนวทางปฏิบัติในการเดินทางกลับของคนไทยจากประเทศเพื่อนบ้านผ่านช่องทางในพื้นที่จังหวัดชายแดน โดยให้ทุกจังหวัดดําเนินการกักกันคนไทยกลุ่มดังกล่าวไว้ในสถานที่กักกันของจังหวัด (Local Quarantine) เพื่อสังเกตอาการเป็นเวลา 14 วัน ตามมาตรการทางสาธารณสุข
นายฉัตรชัย พรหมเลิศ ปลัดกระทรวงมหาดไทย ได้มีหนังสือแจ้งจังหวัดเพื่อแจ้งแนวทางปฏิบัติในการเดินทางกลับของคนไทยที่ครบระยะเวลาการกักกันไว้เพื่อสังเกตอาการกลับภูมิลําเนา ดังนี้
1 ในกรณีผู้ที่จะครบระยะเวลาการกักกันประสงค์จะเดินทางกลับด้วยตนเอง เมื่อครบระยะเวลาการกักกันแล้ว ให้เดินทางกลับได้ ทั้งนี้ หากจังหวัดภูมิลําเนาหรือจังหวัดปลายทางที่จะเดินทางไปมีมาตรการเฉพาะ เช่น การกักกันภายในที่พักอาศัย จังหวัดต้นทางต้องแจ้งให้ผู้เดินทางทราบว่าเมื่อเดินทางไปถึงให้ไปรายงานตัวตามสถานที่และดําเนินการตามมาตรการที่กําหนดด้วย
2 หากผู้ที่จะครบระยะเวลาการกักกันประสงค์ให้ภาครัฐจัดส่ง ให้จังหวัดต้นทางมอบหมายสํานักงานขนส่งจังหวัดหรือหน่วยงานที่กระทรวงคมนาคมมอบหมาย จัดหายานพาหนะ กําหนดเส้นทางการเดินทาง และจุดจอดรถตามความเหมาะสม พร้อมออกหนังสือรับรองให้แก่ผู้ที่ขับขี่ยานพาหนะไปส่งผู้ผ่านการกักกันแล้วตามจุดหมายที่กําหนด และให้จังหวัดปลายทางมอบหมายสํานักงานขนส่งจังหวัดหรือหน่วยงานที่กระทรวงคมนาคมมอบหมาย จัดยานพาหนะไปรับผู้ที่ครบระยะเวลาการกักกัน ณ จุดจอดรถที่นัดหมาย หากจังหวัดต้นทางจัดยานพาหนะไปส่งไม่ถึงจังหวัดปลายทาง
ทั้งนี้ ได้ให้จังหวัดต้นทางซึ่งเป็นสถานที่กักกันดําเนินการสํารวจและจัดทําข้อมูลการเดินทางกลับของผู้ครบระยะเวลาการกักกัน แจ้งจังหวัดภูมิลําเนาหรือจังหวัดปลายทางทราบและประสานการดําเนินการ และให้จังหวัดต้นทางจัดทําหนังสือรับรองให้แก่ผู้ที่ครบระยะเวลาการกักกันตามแบบที่กรมควบคุมโรคกําหนดด้วย
รัฐบาลไทย-ข่าวทำเนียบรัฐบาล-จิสด้า มอบ FACE SHIELD ให้กับบุคลากรทางการแพทย์สถาบันจิตเวชศาสตร์สมเด็จเจ้าพระยา
วันพฤหัสบดีที่ 23 กรกฎาคม 2563
จิสด้า มอบ FACE SHIELD ให้กับบุคลากรทางการแพทย์สถาบันจิตเวชศาสตร์สมเด็จเจ้าพระยา
จิสด้า มอบ FACE SHIELD ให้กับบุคลากรทางการแพทย์สถาบันจิตเวชศาสตร์สมเด็จเจ้าพระยา
เมื่อวันที่ 25 มิถุนายน 2563 สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า นําโดย นายพีร์ ชูศรี รองผู้อํานวยการ และ น.ส.ระวีวรรณ นุชประมูล ผู้อํานวยการสํานักยุทธศาสตร์ พร้อมคณะเข้ามอบอุปกรณ์ Face shield เพื่อใช้ในการป้องกัน COVID-19 ให้กับบุคลากรทางการแพทย์สถาบันจิตเวชศาสตร์สมเด็จเจ้าพระยา จํานวน 800 ชิ้น โดยมี นางเพชรี คันธสายบัว รองผู้อํานวยการกลุ่มภารกิจการพยาบาล เป็นผู้รับมอบ ทั้งนี้ Face Shield ดังกล่าว จิสด้าได้ออกแบบและพัฒนาเอง เพื่อให้มีโครงสร้างที่มีความแข็งแรง ทนต่อการใช้งาน และมีความเหมาะสมกับสรีระของคนเอเชีย สะดวกต่อการใช้งานจริง เพื่อเป็นอีกหนึ่งตัวช่วยในการต่อสู้กับโรค COVID-19
ข้อมูลข่าวโดย : สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชม ศึกษาดูงานโมเดลการผลิตกำลังคนเพื่อรองรับ EEC
วันพฤหัสบดีที่ 21 มิถุนายน 2561
นายกรัฐมนตรีเยี่ยมชม ศึกษาดูงานโมเดลการผลิตกําลังคนเพื่อรองรับ EEC
นายกรัฐมนตรีเยี่ยมชม ศึกษาดูงานโมเดลการผลิตกําลังคนเพื่อรองรับ EEC
วันนี้ เวลา 11.25 น. ตามเวลาท้องถิ่น ณ กรุงลอนดอน สหราชอาณาจักร พลเอก ประยุทธ์ จันทร์โอชา นายกรัฐมนตรี เยี่ยมชมและดูงานด้านอาชีวศึกษา ณ บริษัท เพียร์สัน ดังนี้
บริษัท Pearson เป็นบริษัทธุรกิจด้านการศึกษาชั้นนําของโลก โดยภารกิจหลัก แบ่งออกเป็น 3 กลุ่ม คือ ด้านการศึกษาในระบบ ที่ประเมินมาตรฐานและออกวุฒิบัตรการศึกษาในระบบสามัญ ให้บริการเรียนรู้ผ่านสื่อสิ่งพิมพ์และดิจิทัล ฯลฯ ด้านการศึกษานอกระบบ ทําหน้าที่ทดสอบและวัดสมรรถนะด้านภาษาอังกฤษ และพัฒนาองค์กรพัฒนาคุณภาพด้านวิชาชีพเทคนิค เป็นต้น ด้านอื่นๆ คือ เป็นบริษัทที่นับว่าใหญ่ที่สุดในโลกเรื่องการเรียนการสอน และการทดสอบในระบบ online ทุกสาขาวิชา เป็นต้น
ทั้งนี้ Pearson มีนโยบายแน่ชัดที่จะขยายธุรกิจในประเทศไทย โดยเฉพาะที่เกี่ยวข้องกับ EEC และ Thailand 4.0 โดย Pearson ได้ลงนาม MOU กับสํานักงานคณะกรรมการการอาชีวศึกษา ของไทย เพื่อพัฒนาอาชีวศึกษาไทย ส่งเสริมการพัฒนาการเรียนการสอน รวมทั้ง จะร่วมกับ EEC เพื่อพัฒนาคนให้กับอุตสาหกรรมใน EEC ด้วย
ในการนี้ Pearson ได้บรรยายถึง Model การทํางานของบริษัท ที่จะนําไปปฏิบัติในไทยเพื่อผลิตบุคลากรให้แก่ EEC โดยโมเดลดังกล่าวเป็นการทํางานสี่เส้าระหว่าง รัฐบาล บริษัท Pearson ภาคอุตสาหกรรม และนักเรียน ให้สอดรับกัน ซึ่งโมเดลนี้ประสบความสําเร็จในสหราชอาณาจักร สามารถผลิตบุคลากร และกําลังคนให้กับประเทศในการพัฒนาประเทศด้านต่างๆ เช่น บริษัท Rolls Roys และ British Telecom และโมเดลนี้จะสร้างกําลังคนให้กับ EEC ของไทยต่อไปด้วย
โดยนายกรัฐมนตรีกล่าวถึงความมุ่งหวังในการทํางานร่วมกันเพื่อการพัฒนาทรัพยากรมนุษย์ที่จะเป็นกําลังสําคัญในการพัฒนาประเทศ ซึ่งจะต้องเป็นการเรียนรู้ที่มีความพร้อมสู่การทํางาน มีวิชาชีพที่ยั่งยืนสามารถเลี้ยงดูตนเองได้ และเพียงพอต่อความต้องการ โดยเฉพาะระดับอาชีวะศึกษา ทั้งการถ่ายทอดเทคโนโลยี และการฝึกงานในสถานที่จริง มุ่งให้คนพื้นที่นําความรู้กลับไปพัฒนาท้องถิ่น ลดการกระจุกตัวในเมืองใหญ่
และช่วงท้ายนายกรัฐมนตรีกล่าวถึงการพัฒนาที่จะต้องดําเนินการควบคู่กันไปทั้งโครงการพื้นฐานและทรัพยากรบุคคล หากโครงสร้างพื้นฐานดีแต่บุคลากรไม่ดีจะสูญเปล่า ต้องมีการเชื่อมโยงที่ไร้รอยต่อ และสร้างหลักคิดให้คนไทย ที่มิใช่ด้านวิชาการเพียงอย่างเดียว
รัฐบาลไทย-ข่าวทำเนียบรัฐบาล-กรมการขนส่งทางบก ขอความร่วมมือผู้โดยสารสแกนเช็คอิน-เช็คเอาท์ ทุกครั้งที่ใช้บริการรถโดยสารสาธารณะและสถานีขนส่งผู้โดยสาร [กระทรวงคมนาคม]
วันพฤหัสบดีที่ 9 กรกฎาคม 2563
กรมการขนส่งทางบก ขอความร่วมมือผู้โดยสารสแกนเช็คอิน-เช็คเอาท์ ทุกครั้งที่ใช้บริการรถโดยสารสาธารณะและสถานีขนส่งผู้โดยสาร [กระทรวงคมนาคม]
กรมการขนส่งทางบก ขอความร่วมมือผู้โดยสารสแกนเช็คอิน-เช็คเอาท์ ทุกครั้งที่ใช้บริการรถโดยสารสาธารณะและสถานีขนส่งผู้โดยสาร
นายจิรุตม์ วิศาลจิตร อธิบดีกรมการขนส่งทางบก เปิดเผยว่า เพื่อเป็นการป้องกันการแพร่ระบาดโรคติดเชื้อไวรัส COVID-19 รัฐมนตรีว่าการกระทรวงคมนาคม (นายศักดิ์สยาม ชิดชอบ) ได้กําชับให้หน่วยงานในสังกัดกระทรวงคมนาคมดําเนินมาตรการเข้มงวดป้องกันการแพร่ระบาดของโรคในระบบขนส่งสาธารณะอย่างต่อเนื่อง
กรมการขนส่งทางบกจึงกําชับไปยังผู้ประกอบการขนส่ง ผู้ให้บริการขนส่งด้วยรถโดยสารสาธารณะทุกประเภท รวมถึงผู้ให้บริการสถานีขนส่งผู้โดยสารทุกแห่ง ดําเนินการตามนโยบายและมาตรการต่างๆ ของรัฐบาลและกระทรวงคมนาคมอย่างเคร่งครัด โดยให้สํานักงานขนส่งทุกแห่งจัดเจ้าหน้าที่ตรวจสอบอย่างต่อเนื่อง วันนี้ (8 กรกฎาคม 2563) สํานักงานขนส่งจังหวัด เช่น ระยอง สระบุรี ลําพูน พิจิตร พระนครศรีอยุธยา สิงห์บุรี อุทัยธานี ศรีสะเกษ สมุทรปราการ ราชบุรี มุกดาหาร ลพบุรี ชัยภูมิ เชียงใหม่ นครปฐม กาญจนบุรี อุบลราชธานี สตูล มหาสารคาม บุรีรัมย์ จันทบุรี สระแก้ว นครราชสีมา ฉะเชิงเทรา ขอนแก่น อํานาจเจริญ ลําปาง บึงกาฬ ตาก หนองคาย อุตรดิตถ์ เพชรบูรณ์ นครสวรรค์ ดําเนินการตรวจสอบรถโดยสารสาธารณะทุกประเภททั้งที่สถานีขนส่งผู้โดยสารและจุดตรวจคัดกรองในพื้นที่รับผิดชอบ กําชับมาตรการ Social distancing เว้นระยะนั่ง หรือยืนห่างกัน ทั้งภายในรถโดยสาร และที่นั่งคอยภายในสถานีขนส่งผู้โดยสาร ตรวจวัดอุณหภูมิของผู้โดยสารไม่ให้เกิน 37.5 องศาเซลเซียส ควบคุมการใส่หน้ากากอนามัยอย่างเคร่งครัด และจัดเตรียมเจลแอลกอฮอล์สําหรับล้างมือ ทั้งนี้ กรมการขนส่งทางบกได้ให้ผู้ประกอบการขนส่งลงทะเบียนเข้าใช้แอปพลิเคชันไทยชนะหรือแพลตฟอร์มไทยชนะและจัดพิมพ์ QR Code เพื่อให้ผู้โดยสารลงทะเบียนเช็คอิน-เช็คเอาท์ ทุกครั้งที่ใช้บริการรถโดยสารสาธารณะ และเข้าใช้บริการที่สถานีขนส่งผู้โดยสาร
ในส่วนของ การให้บริการที่สํานักงานขนส่งทุกแห่ง มีการปรับรูปแบบดําเนินการแบบ New Normal ตามมาตรการด้านสาธารณสุขอย่างเคร่งครัด ดังนี้
•จองคิวดําเนินการล่วงหน้าผ่านแอปพลิเคชัน DLT Smart Queue เพื่อบริหารจัดการเว้นระยะห่าง (Social Distancing)
•ตั้งจุดคัดกรอง ตรวจวัดอุณหภูมิประชาชน ก่อนเข้าอาคารสํานักงาน
•ดําเนินการตามมาตรการ Social Distancing โดยเว้นระยะห่างของที่นั่งพักคอยของประชาชน กําหนดระยะห่างของตําแหน่งการยืนคอยรับบริการ ติดตั้ง Table Shield กั้นระหว่างผู้มาติดต่อกับเจ้าหน้าที่
•ด้านอาคารสถานที่และสิ่งอํานวยความสะดวกในหน่วยงาน ทําความสะอาดฆ่าเชื้อโรคพื้นที่ให้บริการภายในสํานักงานขนส่งทุกวัน โดยเฉพาะจุดที่มีการสัมผัสบ่อยครั้ง เช่น เคาน์เตอร์บริการ ที่จับประตู ที่จับราวบันได ปุ่มกดลิฟต์ เป็นต้น รวมถึงห้องอบรมและห้องทดสอบภาคทฤษฎี และภายในรถที่ใช้ในการทดสอบขับรถด้วย
•จัดให้มีสบู่ในห้องน้ํา เจลแอลกอฮอล์ล้างมืออย่างเพียงพอ
•การขอรับใบอนุญาตขับรถ มีการปรับรูปแบบการทดสอบสมรรถภาพทางร่างกาย โดยลดการสัมผัสกับอุปกรณ์ทดสอบเฉพาะเท่าที่จําเป็น และมีการทําความสะอาดฆ่าเชื้ออุปกรณ์ สถานที่ ที่นั่งพักคอย เคาน์เตอร์ อย่างสม่ําเสมอ การจัดสถานที่เว้นระยะห่างตามมาตรการ Social Distancing
•ขอความร่วมมือประชาชนสวมหน้ากากอนามัยหรือหน้ากากผ้าในการติดต่อราชการ และปฏิบัติตามคําแนะนําของเจ้าหน้าที่อย่างเคร่งครัด เพื่อลดความเสี่ยงในการติดต่อแพร่กระจายของโรค